Aptarnavimo paslaugos gyventojams valstybės ir savivaldybių institucijose, įstaigose ir organizacijose iki kovo 27 d. maksimaliai bus teikiamos nuotoliniu būdu, vengiant tiesioginio kontakto
Vykdant Lietuvos Respublikos sveikatos apsaugos ministro – valstybės lygio ekstremalios situacijos vadovo 2020 m. kovo 10 d. sprendimą Nr. V-333 „Dėl rekomendacijų darbdaviams organizuojant veiklą“ bei vadovaujantis 2020 m. kovo 10 d. sprendimu Nr. V-351 „Dėl koronaviruso (COVID-19) valdymo priemonių“, Palangos miesto savivaldybės administracijos direktoriaus įsakymu visoms Palangos miesto savivaldybėje esančioms valstybės ir savivaldybių institucijoms, įstaigoms ir organizacijoms pavesta nuo 2020 m. kovo 13 d. iki 2020 m. kovo 27 d. maksimaliai teikti gyventojams aptarnavimo paslaugas nuotoliniu būdu, vengiant tiesioginio kontakto.

Rekomenduojama darbdaviams (valstybės ir savivaldybių institucijoms, įstaigoms, įmonėms ir organizacijoms, kitiems juridiniams ir fiziniams asmenims) organizuoti veiklą, vengiant žmonių artimo kontakto – t. y. organizuoti posėdžius, pasitarimus, konferencijas ir kitus darbo susitikimus nuotoliniu būdu, naudojant telekomunikacijos priemones (vaizdo ir garso konferenciniu ryšiu).

Už šio įsakymo vykdymą ir kontrolę atsakingi valstybės ir savivaldybių institucijų, įstaigų, įmonių ir organizacijų, kiti juridiniai ir fiziniais asmenys ir vadovai.

